Katalóg požiadaviek

World Value Survey (DEKK)

Získanie údajov, vizualizácia, výpočet korelácie,

aktualizácia dát, štatistické údaje

Zuzana Mačicová, Vladimír Ačjak, Marek Lichvár, Richard Mištík

**Obsah**

[1. Úvod 3](#_Toc86255002)

[1.1 Účel katalógu požiadaviek 3](#_Toc86255003)

[1.2 Rozsah využitia systému 3](#_Toc86255004)

[1.3 Slovník pojmov 3](#_Toc86255005)

[1.4 Odkazy a referencie 4](#_Toc86255006)

[1.5 Prehľad nasledujúcich kapitol 4](#_Toc86255007)

[2. Všeobecný popis 4](#_Toc86255008)

[2.1 Perspektíva projektu 4](#_Toc86255009)

[2.2 Funkcie systému 4](#_Toc86255010)

[2.3 Charakteristika používateľov 5](#_Toc86255011)

[2.4 Predpoklady, závislosti a obmedzenia 5](#_Toc86255012)

[3. Špecifikácia požiadaviek 5](#_Toc86255013)

[3.1 Funkčné požiadavky 5](#_Toc86255014)

[**3.1.1 Výber a prehľad datasetov** 5](#_Toc86255015)

[**3.1.2 Zobrazenie mapy** 5](#_Toc86255016)

[**3.1.3 Zobrazenie grafov** 6](#_Toc86255017)

[3.2 Kvalitatívne požiadavky 6](#_Toc86255018)

[**3.2.1 Dlhodobosť** 6](#_Toc86255019)

[**3.2.2 Jednoduchosť** 6](#_Toc86255020)

[**3.2.3 Rýchlosť** 6](#_Toc86255021)

[**3.2.4 Modulárnosť** 7](#_Toc86255022)

[**3.2.5 Stabilita a spoľahlivosť** 7](#_Toc86255023)

[3.3 Požiadavky grafického rozhrania a mapy 7](#_Toc86255024)

[3.4 Požiadavky používateľského rozhrania 7](#_Toc86255025)

[3.6 Požiadavky databázového managementu 7](#_Toc86255026)

[4. Prílohy 7](#_Toc86255027)

# **1. Úvod**

## **1.1 Účel katalógu požiadaviek**

Dokument slúži na špecifikáciu všetkých požiadaviek k informačnému systému vytváraného pre World Value Survey (DEKK), ktorý vzniká v rámci predmetu Tvorba Informačných Systémov (1-AIN-131) na FMFI UK. Katalóg požiadaviek je určený pre všetkých stakeholderov a taktiež je záväzným pre zadávateľov projektu a jeho vývojárov. Katalóg slúži ako východiskový materiál pre následnú implementáciu projektu. Je spísaný zrozumiteľne, jednoduchým jazykom pre obe strany, tak aby došlo k minimalizácii nedorozumení medzi zadávateľmi a vývojármi.

## **1.2 Rozsah využitia systému**

Jedná sa o projekt v oblasti geo data science s reálnym využitím v rámci výskumu sociálnej kohézie. Projekt sa snaží prispieť k riešeniu problému nevhodnej sociálnej kohézie medzi ľuďmi, ktorý sa postupne zhoršuje a ktorý je pomerne ťažko analyzovateľný. Sociálna kohézia súvisí s kriminalitou, s platmi a s veľmi veľa inými faktormi. Hlavným cieľom je začať na Slovensku, no projekt by mal byť rozšíriteľný aj do sveta.

## **1.3 Slovník pojmov**

* **World Value Survey** - globálny výskumný projekt, ktorý skúma hodnoty a viery ľudí, ako sa v priebehu času menia a aký majú sociálny a politický dopad.
* **DEKK Inštitút** - reprezentant World Value Survey na Slovensku
* **Stakeholder** - zainteresovaná strana/“zúčastnený“
* **Data sience**  - interdisciplinárny obor, ktorý využíva vedecké metódy, procesy, algoritmy a systémy pre získavanie znalostí a poznatkov z dát v rôznych podobách, ako štruktúrovaných, tak neštruktúrovaných
* **Dataset** - kolekcia dát
* **Databanka** - úložisko informácií o jednom alebo viacerých subjektoch - databáze - ktorá je organizovaná spôsobom, ktorý uľahčuje miestne alebo vzdialené získavanie informácií a je schopný dlhodobo spracovávať mnoho neustálych dotazov
* **Geo data science** - disciplína data science zameraná špecificky na jej priestorový komponent
* **Sociálna kohézia** - charakteristika sociálnych pút a vzájomných väzieb členov spoločenskej skupiny alebo organizácie, daná prevahou spoločných záujmov/súdržnosť
* **Policy-maker** - skupina osôb/osoba zodpovedná za vytváranie a opravu nápadov/plánov/politiky
* **Slider** - posuvník/lišta/grafický ovládací prvok

## **1.4 Odkazy a referencie**

* Odkaz na github repozitár: <https://github.com/TIS2021-FMFI/dekk>
* DEKK Inštitút: <https://dekk.sk/sk/>
* World Value Survey: <https://www.worldvaluessurvey.org/wvs.jsp>
* DATACUBE <http://datacube.statistics.sk>

## **1.5 Prehľad nasledujúcich kapitol**

V nasledujúcej kapitole je všeobecne popísaný projekt / informačný systém - jeho perspektíva, funkcia, funkcionalita, charakteristika a v tretej kapitole je podrobná špecifikácia kvalitatívnych, funkčných požiadaviek. Taktiež pojednáva o grafickom rozhraní.

# **2. Všeobecný popis**

## **2.1 Perspektíva projektu**

Projekt má ambíciu byť pomocným nástrojom na analýzu zhoršujúcej sa sociálnej kohézie na Slovensku. Má slúžiť ľuďom, ktorí majú moc rozhodovať, teda politikom, novinárom, policymaker-om, ktorým pomôže pomocou vizualizácie rôznych datasetov analyzovať príčiny zlej sociálnej kohézie pre možné následné hľadanie riešenia tohto problému.

## **2.2 Funkcie systému**

Výsledným produktom je webová aplikácia, prístupná cez web DEKK Inštitútu, ktorá umožňuje svojmu užívateľovi prehľadne graficky vizualizovať korelácie medzi rôznymi údajmi z datasetov na mapke Slovenska medzi okresmi / krajmi, prehliadať ich štatistiky, filtrovať medzi rôznymi parametrami. Korelácie, prekrývania, grafy bude zobrazovať na základe štatistických výpočtov. Aplikácia si bude raz ročne automaticky aktualizovať dáta, ktoré bude získavať z verejných Slovenských databánk.

K funkciám aplikácie patrí aj nastavenie parametrov vo filtroch, vizualizácia aplikovaných filtrov na mapke Slovenska a ich prekrývania v oblastiach mapky, automatická aktualizácia dát každý rok, vykreslenie grafu a štatistických údajov na bočnom paneli pre dané filtre.

## **2.3 Charakteristika používateľov**

*Bežný používateľ* - môže si zobrazovať mapku, filtrovať, prehliadať všetky dáta na všetkých paneloch.

Príkladom bežného používateľa sú zamestnanci, analytici štátnej správy, akademici, študenti a časom aj novinári a široká verejnosť. Tí sa na našu databázu a jej vizuálny výstup môžu obrátiť pri ich práci.

*Administrátor* - má navyše možnosť na strane servera manuálne nasadiť dáta do aplikácie.

## **2.4 Predpoklady, závislosti a obmedzenia**

## 

Medzi obmedzenia používania aplikácie patrí: prístup na internet, funkčnosť stránky DEKK Inštitútu, cez ktorú k nej bude umožnený prístup a funkčnosť a prístup k dátovému centru DATACUBE, taktiež predpokladá, že dáta budú do aplikácie poskytované v .json formáte.

# **3. Špecifikácia požiadaviek**

## **3.1 Funkčné požiadavky**

### **3.1.1 Výber a prehľad datasetov**


* Používateľ môže zoznam datasetov filtrovať – zúžiť zoznam zobrazených na také, ktorých názov obsahuje nejaký (užívateľom zadnaý) textový podreťazec
* V zozname datasetov môže vybrať po jednom (aj pri rôznom zobrazení filtra) dva konkrétne datasety na zobrazenie korelácie, ktoré budú pre užívateľa zaujímavé
* V aplikácii sa bude zobrazovať zoznam prístupných datasetov, každý je určený svojím názvom

### **3.1.2 Zobrazenie mapy**

* Zobrazenie mapy Slovenska s vyznačenými hranicami okresov, pokiaľ nie sú prístupné/označené žiadne datasety tak mapka bude biela
* Po výbere dvoch datasetov používateľom sa mapa Slovenska zafarbí podľa daných hodnôt (pre každý dataset jednou farbou a jej odtieňmi)
* Pri mape bude zobrazená legenda, ktorá bude znázorňovať príslušnosť farieb k datasetom
* Pod mapou bude zobrazený slider, ktorý umožní zobraziť dáta z vybraného časového rozsahu rokov

### **3.1.3 Zobrazenie grafov**

* Aplikácia bude zobrazovať graf, tvorený z dvoch datasetov (na x-ovej osi prvý, na y-ovej osi druhý dataset)
* Predbežná podoba grafu:



## **Kvalitatívne požiadavky**

### **3.2.1 Dlhodobosť**

Chceme používať perspektívne platformy a nástroje tak, aby na nich bolo možné dlhodobo budovať. Nechceme meniť celú architektúru každých pár rokov.

### **3.2.2 Jednoduchosť**

Programátorské praktiky, ktoré budú udržateľné a jednoducho pochopiteľné pre všetkých (študentské projekty stavajúce na našom systéme, ďalší administrátor, nový developer).

### **3.2.3 Rýchlosť**

Je dôležité, aby sa mapky pre užívateľa nenačítali dlho a aby bola stránka rýchlo dostupná.

### **3.2.4 Modulárnosť**

Malo by byť možné jednoducho pridávať ďalšie nástroje. Poprípade staré vymeniť za nové bez zbytočne komplexných závislostí medzi modulmi. To platí zvlášť pre možnosť pridávať filtre.

### **3.2.5 Stabilita a spoľahlivosť**

Systém by nemal padať pri načítaní mapových filtrov a datasetov.

## **3.3 Požiadavky grafického rozhrania a mapy**

Aplikácia je prehľadná, grafy, štatistické údaje a mapa sú zrozumiteľné a rozdelené do jednotlivých panelov, korelácie na nej sú zobrazované a vysvetlené jednoznačne a jednoducho. Zvolené/aplikované datasety sú farebne rozlíšené od tých nezvolených. Grafy s vyobrazenými vrstvami dát korešpondujú.

## **3.4 Požiadavky používateľského rozhrania**

Používateľské rozhranie je intuitívne, prehľadné a užívateľovi sú jednoducho a rýchlo prístupné informácie o daných vizuálnych častiach aplikácie a ich fungovaní, taktiež je užívateľovi prístupný stručný návod na používanie priamo v aplikácii.

## **3.6 Požiadavky databázového managementu**

Aplikácia má byť schopná uchovávať a pridávať veľké množstvo dát z viacerých rôznych databáz/datasetov. Navyše by mala periodicky-ročne preberať dáta zo zdrojov, ktoré sú pravidelne aktualizované. Tie budú pochádzať z vlastnej výskumnej produkcie (bude ich možné importovať vo formáte .csv), ale napríklad aj z každomesačných releasov dát od ministerstiev, štatistického úradu, DATACUBE, aplikácia bude schopná tieto dáta spracovať vo formáte .json.

# **4. Prílohy**

K aplikácii bude dodaný aj používateľský manuál a prezentácia zamýšľaného využitia/postupu užívania aplikácie, taktiež zoznam používaných datasetov.